#### Indbydelse til Bakskuldløbet

##### Tirsdag den 17. september 2019

**Stævnecenter:** Hotel Gasthof Handewitt, Osterstrase 2, 24983 Handewitt, Tyskland. Efter Bakskuldløbet vil der være mulighed for bad på stævnecenteret for dem, der skal overnatte her. Der vil være adgang til værelserne fra kl. 15.00

 **NB:** Husk at medbringe gyldigt pas!

**Stævneplads:** Mølbjergvej 6, Hønsnapmark, 6340 Kruså. Følg afmærkningen fra Fjordvejen

**Første start:** Tirsdag den 17. september 2019 kl. 12.00

**Konkurrence:** Orienteringsløb. Der anvendes EMIT til tidtagning og kontrol. Egen EMIT-brik kan anvendes ved opgivelse af nr. ved tilmeldingen.

**Baner:** Bane 1: 8,0 km, svær orientering.

Bane 2: 6,5 km. svær orientering.

Bane 3: 5,0 km. svær orientering.

Bane 4: 3,2 km, svær orientering.

Bane 5: 5,2 km. mellemsvær orientering.

Bane 6: 5,3 km let orientering.

Såfremt der ved tilmeldingsfristens udløb er under 3 deltagere på en bane, vil evt. tilmeldte blive flyttet til nærmeste bane.

**Kort:** Rønshoved, 1:10.000 & 1:7.500, ækvidistance 2,5 m, revideret 2017

**Transport:** Selvtransport under stævnet. Afstand fra stævnepladsen til stævnecenter er ca. 26 km. Kørselsvejledning udleveres v/stævnepladsen

**Tilmelding løb:** Senest søndag den 8. september 2019 til Erik Lindholdt via mail:

e.lindholdt@gmail.com

Bemærk: Tilmeldingsfrist til overnatning på stævnecenteret er søndag den 14. juli 2019 af hensyn til hotelbookning – se nedenfor.

**Startafgift:** Kr. 70,- der ved tilmelding indbetales til reg. 0400 Konto: 4012748197 mrk. ”Bakskuldløbet” + forening. Evt. leje af EMIT-brik 10,- indbetales sammen med startafgift.

**Afslutning:** Afholdes i forbindelse med aftensbuffet i stævnecenteret. Det er muligt at deltage i afslutningen uden overnatning mod betaling af kr. 150,- ekskl. drikkevarer pr. deltager. Bestilling og indbetaling sammen med tilmeldingen.

**Præmier:** I alle klasser efter deltagerantal.

**Stævneleder:** Erik Lindholdt, tlf. 27643274

**Banelægger:** Peder Stephansen

**Banekontrol:** Kristian Assenholt

**Overdommer:** Tilstedeværende medlemmer af Feltsportsudvalget

**Bemærk:** Løbet finder sted koordineret med Kratluskerløbet, der afvikles af Haderslev PI næste dag i Kollund. Der er tale om to selvstændige løb, og hvis nogen ikke kan deltage i begge løb, er det muligt kun at tilmelde sig det ene løb.

**Overnatning:** Hotel Gasthof Handewitt

 <http://gasthofhandewitt.de/da/hotel-dansk/>

 1 overnatning:

 17. – 18. september 2019

 1 x aftenbuffet (ekskl. drikkevarer)

 1 x aftenskaffe

 1 x overnatning i 2-personers værelser

 1 x morgenbuffet

 1 x madpakke

 Incl. sengelinned & håndklæder

**Pris: 575,- pr. person**

 2 overnatninger:

 16. – 18. september 2019

 2 x aftenbuffet (ekskl. drikkevarer)

 2 x aftenskaffe

 2 x overnatning i 2-personers værelser

 2 x morgenbuffet

 2 x madpakke

 Incl. sengelinned & håndklæder

**Pris: 1.100,- pr. person**

**Tilmelding overnatning:** Skal være modtaget senest søndag den 14. juli 2019 af hensyn til hotelbookning. Betaling ved tilmelding. Særlige ønsker vedr. fordeling af pladser anføres – i modsat fald fordeler vi pladserne efter tilmeldingsfristens udløb. Vi har på forhånd booket et antal overnatninger med mulighed for flere, såfremt det viser sig nødvendigt.

**Ekstra overnatning:** Såfremt det ønskes, er det muligt at forlænge opholdet på hotellet til favorabel pris – kontakt stævneleder.

Erik Lindholdt

Stævneleder